ঘোষিত গঠনতন্ত্র মোতাবেক বছরে অন্তত দুইবার জাতীয় নির্বাহী কমিটর বৈঠক করার কথা। কিন্তু কাউন্সিলের এক বছর এবং কমিটি ঘোষণার সাত মাস অতিক্রান্ত হলেও কোন বৈঠক ডাকা হয়নি। গত ফেব্রæয়ারি মাসে ভাইস চেয়ারম্যান ও উপদেষ্টাদের সঙ্গে চেয়ারপার্সন বৈঠক করেছিলেন। সেসব বৈঠকেও সবাই উপস্থিত ছিলেন না। অন্যদিকে তৃণমূল পুনর্গঠনের কথা শোনা যাচ্ছিল বেশ ক’বছর ধরেই। ২০১৫ সালের ৩০ সেপ্টেম্বরের মধ্যে জেলা সম্মেলন শেষ করার নির্দেশনা দেয়া হয়েছিল। পরে তা বর্ধিত করা হয়। অবাক কাÐ হলো মেয়াদোত্তীর্ণ জেলা কমিটি দিয়েই জাতীয় কাউন্সিল হওয়ার পর এক বছর পার হলেও জেলা কমিটি পুনর্গঠনের কাজ এখনো শেষ হয়নি। ৭৫টি সাংগঠনিক জেলার মধ্যে এ পর্যন্ত ২৪/২৫ টির পুনর্গঠন করা হয়েছে। তাও অধিকাংশই আংশিক। কোনো কোনোটি পাঁচ সদস্যের সুপার ফাইভ কমিটি। একটি জেলারও পুর্ণাঙ্গ কমিটি এখন পর্যন্ত গঠন করতে পারেনি তারা। আবার এসব কমিটির নব্বই শতাংশ হয়েছে কোনো রকম কাউন্সিল অধিবেশন কিংবা ভোটাভুটি ছাড়া। ঢাকায় বসে প্রভাবশালী নেতাদের ইচ্ছানুযায়ী তাদের পছন্দের লোকদের জায়গা করে দেয়া হয়েছে ওইসব কমিটিতে। পত্র-পত্রিকায় এ বিষয়ে প্রায় নিয়মিত খবর বেরুচ্ছে। সারা দেশের জেলা কমিটি গঠন কবে সম্পন্ন হবে কেউ বলতে পারে না। যদিও দলটির সিনিয়র যুগ্ম মহাসচিব রিজভী বলছেন-‘সামগ্রিকভাবে বিএনপির সাংগঠনিক কর্মকাÐ পুরোদমে চলছে। জেলা কমিটি পুনর্গঠন প্রায় ৫০ ভাগ হয়ে গেছে’ (প্রথম আপলো, ১৯ মার্চ ২০১৭)। কিন্তু যে গতিতে জেলা কমিটি পুনর্গঠন চলছে তাতে আগামী তিন বছরেও তা সম্পন্ন হবে এমন আভাস পাওয়া যাচ্ছে না। অনেকেই এও বলছেন যে, দেশের ৭৫টি জেলা কমিটি পুনর্গঠন যেদিন শেষ হবে, সেদিন দেখা যাবে এক তৃতীয়াংশ কমিটির মেয়াদ আবারও শেষ হয়ে গেছে। বিএনপি যদি তাদের গঠনতান্ত্রিক রীতি নীতির অনুসরণ করে নির্ধারিত সময়ে সপ্তম জাতীয় কাউন্সিল করে, (যদিও সে সম্ভাবনা খুবই ক্ষীণ) তাহলে আবারো তাদেরকে মেয়াদোত্তীর্ণ জেলা কমিটি নিয়েই সে কাউন্সিল করতে হবে।